Diari Oficial de la Generalitat Valenciana


Sumari del DOGV 7647, del 30-10-2015 (2015/8729)

ACORD de 5 d'octubre de 2015, del Comité de l'Escola de Doctorat de la Universitat de València, pel qual s'aprova la delegació de funcions en la Junta Permanent.
-----------------------------------------------------------------------------------------------------------------------------------------------------------------

### Dades del document

Número de DOGV
:   7647

Data del DOGV
:   30-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8729


Data del document
:   05-10-2015

Organisme emissor
:   Universitat de València

Tipus de document
:   Acord

ACORD de 5 d'octubre de 2015, del Comité de l'Escola de Doctorat de la Universitat de València, pel qual s'aprova la delegació de funcions en la Junta Permanent. [2015/8729]  
El Reglament de Règim intern de l'Escola de Doctorat de la Universitat de València, aprovat mitjan Acord 97/2014, del Consell de Govern, de 24 de juny, atribueix al Comitè de Direcció les competències i funcions que es relacionen a l'article 5é.  
Així mateix, l'article 3er preveu l'existència de la Junta Permanent, com a òrgan col·legiat amb la composició que determina l'article 7é, tot indicant que disposarà de les competències que li delegue el Comitè de Direcció, llevat de les previstes en els apartats a), b) i n) de l'article 5é.  
  
D'acord amb l'anterior, i a fi de fer més àgil i eficaç la gestió de l'Escola de Doctorat i, alhora, evitar una sobrecàrrega i acumulació de funcions en el Comitè de Direcció, sense minva de les garanties jurídiques dels particulars, i de conformitat amb el que estableix l'article 13 de la Llei 30/1992, de Règim Jurídic de les Administracions Públiques i del Procediment Administratiu Comú, aquest Comitè de Direcció, a l'empara de les competències que li confereix la legislació vigent i disposicions concordants,  
  
  
ACORDA  
  
Primer  
La delegació de les següents atribucions i competències en la Junta Permanent de l'Escola de Doctorat:  
a) Designar els avaluadors i avaluadores externs així com els tribunals per a jutjar les tesis doctorals.  
b) Resoldre les reclamacions relatives a conflictes que sorgisquen en relació amb els agents implicat en el desenvolupament dels programes de doctorat.  
c) Designar les comissions assessores que valoraran les sol·licituds presentades als premis extraordinaris de doctorat.  
d) Proposar al Consell de Govern el barem dels premis extraordinaris de doctorat així com els candidats i candidates a premi de doctorat.  
  
e) Informar al Comité de Direcció sobre les propostes de candidats i candidates a honoris causa.  
f) Dictaminar les propostes de reglaments sobre els estudis de doctorat.   
  
Segon  
La Junta Permanent podrà sotmetre a la decisió del Comitè de Direcció l'avocació de la competència delegada en aquells expedients que per la seua transcendència, o per plantejar problemes o qüestions especials, consideren convenients.  
  
Tercer  
Periòdicament s'informarà al Comitè de Direcció sobre l'exercici de les facultats a què es refereix el present Acord.  
  
Quart  
En les resolucions que s'adopten en ús de les delegacions contingudes en el present Acord es farà constar expressament aquesta circumstància.  
  
Cinqué  
El present Acord tindrà efectes a partir del dia de la seua publicació en el Diari Oficial de la Comunitat Valenciana.  
  
València, 5 d'octubre de 2015.- El director de l'Escola de Doctorat: José Vicente Bagán Sebastián.